Tellijale

Olgu kohe öeldud, et tegu ei ole maksuameti sõjakuulutusega Eesti inimestele, kellel seadus lubab praegu enda tarbeks Lätist üle piiri tuua korraga 10 liitrit kanget ja 110 liitrit lahjat alkoholi.

Kaameraga süsteem tuvastab autonumbri

Küll aga tahab amet olla valmis olukorraks, kus hinnaerinevuse kasvades hakkavad Eestisse tekkima odava Läti alkoholi edasimüügi võrgustikud.

Märgid näitavad, et põhjust muret tunda on. Selle suve nn Läti alkoralli rekordrikkumine avastati eelmisel nädalal, kui tolliametnikud pidasid Eestis kinni kaubiku, mille juht oli võtnud Lätist peale poolteist tonni õlut kavatsusega toimetada see Soome. Tõenäoliselt oli tema eesmärk alkohol edasi müüa, sest õlle poehind on Soomes Lätiga võrreldes üle kahe korra suurem.